**Vadim Viktorovitš Repin** (ven. Вадим Викторович Репин; s. 31. elokuuta 1971 Novosibirsk, Neuvostoliitto) on venäläinen viulisti. Repin opiskeli nuorena Zahar Bronin oppilaana, ja häntä pidettiin kautta Venäjän ihmelapsena. 17-vuotiaana hän voitti maailman merkittävimpiin kuuluvan Kuningatar Elisabetin musiikkikilpailun Brysselissä ja oli sen historian nuorin voittaja.

Vadim Repin on soittanut sellaisten orkesterinjohtajien johdolla kuin Yehudi Menuhin, Pierre Boulez, Riccardo Chailly, Charles Dutoit, Michael Tilson Thomas, Valeri Gergijev, James Levine, Kurt Masur, Edo de Waart, Simon Rattle, Esa-Pekka Salonen, Mstislav Rostropovitš ja Riccardo Muti.

Repin on erikoistunut venäläiseen ja ranskalaiseen musiikkiin, etenkin suuriin venäläisiin viulukonserttoihin, sekä 1900-luvun musiikkiin ja nykymusiikkiin. Hänen ohjelmistossaan on uutta musiikkia esimerkiksi John Adamsilta ja Sofia Gubaidulinailta.

Repin on levyttänyt viulukonserttoja useilta säveltäjiltä, kuten Beethovenilta, Mozartilta, Sibeliukselta, Tšaikovskilta, Prokofjevilta, Šostakovitšilta ja Nikolai Mjaskovskilta. Repin on tehnyt kaksi CD-levyllistä viulu- ja pianomusiikkia Boris Berezovskin kanssa ja on levyttänyt kamarimusiikkia pianistien Martha Argerichin ja Mihail Pletnjovin, viulisti Juri Bašmetin ja sellisti Miša Maiskin kanssa. 

Repin levytti vuoteen 2005 saakka enimmäkseen Erato-merkille. Vuonna 2005 hän kuitenkin levytti DG:lle levyn, jolla on Sergei Tanejevin sekä Mihail Pletnjovin, Ilja Gringoltsin, Nobuko Imain ja Lynn Harrellin kamarimusiikkia, ja huhtikuussa 2006 Repin solmi DG:n kanssa levytyssopimuksen, jonka mukaan hän levyttää vain sille.

Repin soitti vuoteen 2005 Stradivarius "Ruby" -viulua, joka on valmistettu vuonna 1708 ja jota aikoinaan ihaili myös Pablo de Sarasate. Nykyään hän soittaa Guarneri del Gesùn viulua vuodelta 1736 ("von Szerdahely"). Hän suosii Nicolaus Kittelin ja Nicolas Malinen jousia.

Lähteet
-------

1. ↑  Vadim Repin - Biography *Vadim Repinin sivusto*.  Arkistoitu 16.7.2011. Viitattu 10.6.2020. (englanniksi)
2. 1 2  Vadim Repin (Arkistoitu – Internet Archive)
3. ↑  DG signs Elina Garanca and Vadim Repin Gramophone – The world's best classical music magazine.  Arkistoitu 15.8.2007. Viitattu 12.5.2009. (englanniksi)
4. ↑  A violin by Antonio Stradivari Cremona, 1708 "Ruby" Stardivari Society.  Arkistoitu 1.1.2010. Viitattu 12.5.2009. (englanniksi)
5. ↑  The Violin *Deutsche Grammophon*.  Arkistoitu 19.12.2010. Viitattu 12.5.2009. (englanniksi)
6. ↑  All About Bows *geocities.com*. Viitattu 12.5.2009. (englanniksi)[vanhentunut linkki]

Aiheesta muualla
----------------

* Productions Internationales Albert Sarfati, Vadim Repin (englanniksi)
* Vadim Repinin diskografia

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Tšekki
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |